stanford-oval/wikipedia huggingface dataset:
באל גנגדהאר טילאק
הקריירה הפוליטית > "הליגה למען השלטון העצמי של כל-הודו"

בשנת 1916 בכנס הקונגרס הלאומי ההודי בלוקנו הצטרפו שוב טילאק וחסידיו למפלגה. בו זמנית בשנים 1918-1916 יחד עם ג.ס. חאפארדה, אנני בזנט, מוחמד עלי ג'ינה ואחרים הקימו שני פלגים פוליטיים שנקראו שניהם "הליגה למען השלטון העצמי בכל הודו" (All-India Home Rule League). טילאק נסע באותם ימים מכפר לכפר על מנת למשוך את האיכרים ומקומיים אחרים להצטרף לתנועה החדשה.
באותם הימים הוא התרשם מאוד מהצלחת המהפכה הבולשוויקית משנת 1917 ומדמותו של ולדימיר לנין.
הליגה מנתה באפריל 1916 1400 חברים אך הגיעה בשנת 1917 ל-32,000.
הפלג של הליגה בהנהגתו היה פעיל בהתחלה במיוחד במדינות מהרשטרה, הפרובינקיות המרכזיות ובקרנטקה ובראר. הפלג שבהנהגת אני בסאנט פעל בכל שאר הודו.
טילאק שלל את החזרה לממשל המבוסס על בני מאראטהה כפי שהיה קיים במאות ה-17 ו-18, ושאף לשיטה פדרלית אמיתית, שבה כל קבוצה אתנית ודת תהיה שווה. הוא סבר שרק שיטת ממשל כזאת עשויה לשמור על חרותה של הודו. טילאק היה המנהיג הראשון בקונגרס הלאומי ההודי שהציע שהשפה ההינדית הכתובה בכתב דוונאגרי תיבחר כשפה רשמית יחידה של הודו.
בימי מלחמת העולם הראשונה התחיל טילאק לנהל תביעה משפטית לדיבה נגד העיתונאי ולנטיין צ'ירול, שכתב דברים לא מחמיאים על טילאק בספרו "Indian Unrest" (מהומות בהודו). טילאק נסע בשנים 1918–1920 ללונדון לצורך המשפט אך לבסוף הפסיד אותו.
ב-20 ביולי 1920 הודיע גנדי על הקמת תנועת "אי שיתוף הפעולה". באותו יום טילאק, שחזר מאנגליה, לקה בהתקף קשה של מלריה ונפטר במומבאי.
בטקס הלווייה, בין אלו שנשאו את ארונו היו מהטמה גנדי, מוואלנה שווקת עלי וד"ר קיצ'לו.
הקריירה הפוליטית > השקפותיו הפוליטיות-דתיות

הגותו הפוליטית של טילאק הייתה מיזוג של מסורת הוודאנטה ההודית, לפיה החופש הוא דחף אלוהי, חלק מחיי הנשמה, ושל גישות מערביות ללאומיות והגדרה עצמית מבית היוצר של ג'וזפה מציני, אדמונד ברק, ג'ון סטוארט מיל והנשיא האמריקאי וודרו וילסון. לאורך כל חייו ביקש טילאק לאחד את אוכלוסיית הודו לפעולה פוליטית המונית. לשם כך הוא סבר כי יש למצוא הצדקה מקיפה לפעילות האנטי-בריטית ולמען הודו עצמאית. קודם כל ניסה לבסס אותה על עקרונות של המסורת ההודית, המצויות בראמאיאנה ובהגוואד גיטא. הוא קרא לגישה זו "קארמה-יוגה" או "יוגה של הפעולה".
לפי פירושו, בהגוואד גיטא חושפת את העיקרון הזה בשיח בין קרישנה לארג'ונה, כאשר האיץ קרישנה את ארג'ונה שיאבק באויביו (שהרבה מהם היו בני משפחתו) כי זו חובתו.
בבהגוואד גיטא הוא מצא צידוקים גם לפעילותו הלאומית. זאת בניגוד לפירוש המקובל של הטקסט - לפי דעותיהם של רמנוג'ה ואדי שנקרה, שדגל ב"פרישות" ובמעשים המוקדשים לאל בלבד.
טילאק פירש פירושים משלו לקטעים הרלוונטיים ב"גיטא" וביסס את דעותיו על הפירוש לגיטא של ג'ננדווה, הפירוש הבקורתי של רמנוג'ה והתרגום שערך בעצמו מ"גיטא". עיקר מאבקו היה נגד רעיונות הפרישות שסתרו את הפעילות הארצית. לשם כך נתן הסברים חדשים למלים כמו קארמה, דהארמה, יוגה ולמושג הפרישות עצמו. מכיוון שבנה את השקפתו על סמלים ופסוקים דתיים הינדואיסטים, הוא הרחיק רבים מההודים הלא הינדואיסטים, כמו המוסלמים, שנאלצו לפנות אל חיק חסות הבריטים.
עם זאת תמך טילאק בפיוס בין הדתות ובברית בין ההינודאיסטים למוסלמים על בסיס אדוואיטה ודאנטה.
הקריירה הפוליטית > דעותיו החברתיות

במקביל להשקפתו הלאומנית, היה טילאק מתנגד חריף למגמות הליברליות שהתפתחו בפונה. למשל מעל דפי עיתוניו "מאהרטה" ו"קסארי", התנגד להקמת התיכון הראשון לבנות ילידות - ה"הוזורפאגה" - שהוקם בפונה בשנת 1885 ולתוכנית הלימודים שלו. התנגד גם כן לנישואים המעורבים בין הקאסטות, במיוחד כשאישה מקאסטה עליונה ביקשה להתחתן עם גבר מקאסטה נמוכה. על אף שרצה לחתום על עצומה שתבקש את העלאת גיל הנישואים ל-16 לבנות ול-20 לבנים, התנגד טילאק רשמית לחוק הבריטי שהעלה את גיל הנישואים לבנות מ-10 ל-12. לדעתו הייתה עדיפות למאבק לשלטון עצמי מעל ומעבר לכל רפורמה חברתית.
ביחס לנשים, היה שמרן ביותר. סבר שהנשים ההודיות אינן זקוקות לחינוך מודרני. הוא האמין שעל הנשים להיות עקרות בית המשרתות את צורכי בעליהם וילדיהם.
מורשתו

בשנים 1880–1881 הקים טילאק שני עיתונים, "קסארי" ("האריה") בשפת המארטהי ו"מאהרטה" באנגלית והיה יחד עם גופאל גאנש אגארקר, עורכם הראשון. בזכות פעילות זאת כונה "המעורר של הודו".
העיתון "קסארי" הפך מאוחר יותר ליומון והוא מופיע עד ימינו.
ב-1894 הפך טילאק את פולחנו של גנשה לאירוע ציבורי אדיר - סרווג'ניק גנשוטסאב.
חגיגות אלה נמשכו מספר ימים ולוו בתהלוכות, מוזיקה וארוחות. הם אורגנו על ידי התרמות בקרב השכונות, הקאסטות או אנשי מקצוע. התלמידים חגגו בהזדמנות זו את תהילת האומה ההינדית והדת ההינדואיסטית ודנו בסוגיות פוליטיות, כולל פיתוח תנועת הסוואדשי.
ב-1895 הקים טילאק את ועד הקרן שרי שיוואג'י לצורך חגיגות ה"שיוו ג'איאנטי" - יום הולדתו של צ'טרפטי, או שיוואג'י, מייסדה של ממלכת מארטהה. המיזם נועד לממן את בנייתו מחדש של הקבר סמדהי של שיוואג'י ברייגאד פורט. לצורך הבנייה הקים טילאק גם את "שרי שיוואג' סמרק מנדאל", זאת בשיתוף פעולה עם סנאפאטי חנדראו דבהאדה השני מן העיר טאלגאון דבהד שהיה ליושב ראש הראשון של ה"מנדאל"
חגיגות כמו גנפאטי ושיוו גאיאנטי שימשו את טילאק בבניית רוח התנגדות לאומית לשלטון הקולוניאלי, מעבר לחוג האליטה המלומדת. אולם הן הבליטו את ההבדלים בין הינדואיסטים למוסלמים.
מארגני החגיגות האיצו בחסידיהם להגן על הפרות ולהחרים את חגיגות ה"מוחרם" של המוסלמים השיעים, שבהם גם בני דת ההינדו השתתפו בעבר. יחד עם ההתנגדות לשלטון הקולוניאלי אירועים אלה תרמו גם למתחים בין הדתות.
לכן המפלגות ההינדואיסטיות הלאומניות של ימינו שאבו מטילאק את האדרת הפולחן של השיווג'י.
חברת החינוך של דקאן שהקים טילאק עם אחרים בשנות ה-1880, עדיין מנהלת בפונה מוסדות חינוך חשובים כגון מכללת פרגוסון.
תנועת סוואדשי שהתחיל טילאק בתחילת המאה ה-20 הפכה לחלק מתנועת העצמאות עד להגשמת החלום ב-1947. סוואדשי נשארה חלק ממדיניות הממשלה ההודית עד לשנות ה-1990 כשממשלת הקונגרס החליטה לעבור לליברליזציה של הכלכלה.
ספרים

שני ספרים שביקשו לבסס את התרבות ההינדית כיורשת הדת הוודית ואת אמונתו בשורשי תרבות זו היו ב"ארים" שהגיעו מן הצפון המושלג - האזור הארקטי.
1893 - Orion, or Researches into the Antiquities of the Vedas
שבו ניסה לקבוע תיארוך הוודות, לפי המיקום של כל נקשטרה.
1903 (פורסם, אך נכתב עוד ב-1898) - The Arctic Home in the Vedas
ספר שבו טען כי הוודות יכלו להיכתב רק בקוטב הצפוני, ומשוררי עם [אריים הביאו אותן דרומה אחרי התחלת עידן הקרח האחרון. הוא הציע דרך חדשה לקבוע את הכרונולוגיה המדויקת של האירועים המתוארים בוודות.
באתר Archives ברשת
1915 - שרימאד בהגוואד גיטא רהסיה
ניתוח הקארמה יוגה שב"בהגוואד גיטא" או "קארמה-יוג שאסטרה"
הנצחה

בעיר פונה הוקם מוזיאון לזכרו
אודיטוריום בפונה מוקדש לזכרו של טילאק
2007 - לרגל מלאת 150 שנה להולדתו של טילאק, הנפיק הבנק של הודו מטבע לזכרו
פסלו הוצב בפארק בניו דלהי קרוב לבית המשפט העליון.
2015 - סרט בבימוי אום ראוט, מוקדש לחיי טילאק. את הגיבור מגלם השחקן סובוד בהאב.
לקריאה נוספת

- Jain Narain Sharma The Political Thought of Lokmanya Bal Gangadhar Tilak
vol.24 of Encyclopedia of Great Thinkers - ed.K.S.Bharati, Concept Publishing Company, New Delhi 2009
Vishwanath Prasad Varna Political philosophy of Lokmanya Tilak The Indian Journal of Political Sciences vol.19 nr.1 january-march 1958, pp.15-24,
Neil Charlesworth Peasants and Imperial Rule:Agricultural and Agrarian Society in the Bombay Presidency, 1850-1935 Cambridge University Press 1985,
הערות שוליים

1 2  J.N.Sharma 2009 עמ' 13
↑  J.N.Sharma 2009 עמ' 20
↑  J.N.Sharma 2009 עמ' 17
↑  J.N.Sharma 2009 עמ' 18
↑  J.N.Sharma 2009 עמ' 19
↑  J.N.Sharma 2009 עמ' 40-39
↑  V.P.Varna 1985 עמ' 15
↑  המוזיאון טילאק בפונה
| --- | --- |
בקרת זהויות :  NLI: 987007275934805171  PLWABN: 9810551133305606  BIBSYS: 90520429  BNE: XX5263484  BnF: cb12197833b (data)  CiNii: DA06301939  GND: 119249502  ICCU: CFIV040803  ISNI: 0000 0000 8167 9174  LCCN: n50046767  NDL: 001316110  NKC: jx20140422002  NLA: 35568515  NSK: 000187442  NTA: 072896116  RERO: 02-A003901483  SUDOC: 028941209  Trove: 999093  VIAF: 95217156   WorldCat (עם VIAF): 95217156 
לאל, באל, פאל - הטריומווירט הרדיקלי בקונגרס הלאומי ההודי. משמאל לימין:לאלה לאג'פט ראי, באל גנגדהר טילאק וביפין צ'נדרה פאל
טילאק נואם בשנת 1907 במפגש של הלאומנים ההודים הרדיקליים אחרי עזיבתם את מפלגת הקונגרס. מימין נראה יושב סרי אורובינדו
דגל "הליגה למען השלטון העצמי בכל הודו"
טילאק במשרד שלו בסביבות שנת 1900
בורג' אל-מולוכ

| --- | --- |
 מדינה:  לבנון לבנון
 מחוז:  מחוז א-נבטיה
 נפה:  נפת מרג' עיון
 שטח:  0.617 קמ"ר
 גובה:  622 מטרים
 אוכלוסייה:  ‏
  ‑ בכפר:  1,315 (2017)
 קואורדינטות:  33°19′27″N 35°33′48″E﻿ / ﻿33.324233812267°N 35.563293049567°E﻿ / 33.324233812267; 35.563293049567 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבורג' אל-מולוכ(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבורג' אל-מולוכ  he tabBackground:;tabBorder:#aaa;defaultTab:0;
 
בּוּרְג' אל-מוּל֫וּכּ (בערבית: برج الملوك; בתעתיק מדויק: בֻּרג' אלמֻלוכּ, הגייה מדוברת לבנונית: בֶּרְז' לֶמְל֫וּכּ) הוא כפר לבנוני בנפת מרג' עיון שבמחוז א-נבטיה.
שם הכפר

במקור, היישוב נקרא אל-ח'רבה (الخربة; בתעתיק מדויק: "אלחִ'רְבֶּה"). במחצית שנות השבעים שונה השם לשם הנוכחי, שתרגומו "מגדל המלכים". לא ידועה הסיבה לבחירת שם זה. בחלק מהמפות היישוב נקרא עדיין אל-ח'רבה.
מיקום, גאוגרפיה ונתונים

בורג' אל-מולוכ נמצא בשכנות, מדרום לכפר קליעה, במחוז נבטיה, בנפת מרג' עיון, במרחק של כ-5 ק"מ דרום מערבית למרג' עיון וכ- 25 ק"מ, דרום מזרחית לנבטיה, בגובה של 622 מטר מעל פני הים.
הכפר שוכן על גבעה המשקיפה, ממזרח על החרמון, ממערב על נהר הליטני ומצודת הבופור, על מטולה ומשגב עם מדרום, ועל ג'בל אל-ריחן מצפון.
שטח הכפר הוא 617 דונם.
אוכלוסייה

עד שנת 1975/6 חיו בכפר כ-200 איש. בשל מלחמת האזרחים, עזבו נוצרים את הר הלבנון והתיישבו בכפר ומאז האוכלוסייה הלכה וגדלה. בשנת 2017 היו בכפר 1,315 תושבים, מתוכם כ-1,100 בעלי זכות הצבעה לפרלמנט, ב-347 בתי אב. מתוכם: 337 בתי אב (97.12%) היו נוצרים. 7 בתי אב (2.02%) - מוסלמים ו- 3 בתי אב (0.86%) ללא דת רשומה. במחצית אוקטובר 2023 עזבו את הכפר רוב התושבים, בשל המצב הביטחוני - חילופי האש בין צה"ל וחזבאללה.
חקלאות

הכפר מפורסם בכרמי הזיתים והגפנים שלו. מדי שנה מייצרים בכפר כ-200 טון שמן.
הערות שוליים

↑  معجم قرى جبل عامل - الشيخ سليمان ظاهر - الجزء الأول صفحة 93
↑   برج الملوك بلدة الملوك (בורג' אל-מולוכ עיירת המלכים), סרטון בערוץ "Voice Of Lebanon 100.5 FM", באתר יוטיוב, שבו אפשר לשמוע את שם המקום בהגייה מדוברת לבנונית; הקישור מכוון לנקודה רלוונטית בסרטון
↑  معجم قرى جبل عامل - מילון לכפרי ג'בל עאמל, עמ' 264. (בערבית)
1 2  معلومات عن بلدة برج الملوك - Borj El Mlouk, إعْرَفْ لبنان (באנגלית)
↑  المساحة لمنطق, libandata.org, ‏2017
1 2  Bourj Al Malouk, Nabatieh, Lebanon, city-facts.com, ‏2017
↑  رمال جوني, المعارك تُعمّق أزمات برج الملوك, Nida al Watan, 7 בנובמבר 2023
↑  , الجيش الإسرائيلي قصف أطراف برج الملوك والقليعة... عشر قذائف - הצבא הישראלי הפציץ את פאתי בורג' אל-מולוק וקליעה... בעשרה פגזים, elnashra.com, 20 אוקטובר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בורג' אל-מולוכ".
ג'וני בידוד

"ג'וני בידוד" הוא המיני-אלבום השני של הראפר הישראלי אורטגה. את האלבום הוציאה לאור ב-28 באפריל 2020 חברת התקליטים קמע. הוא יצא לפלטפורמות הסטרימינג השונות בלבד, כמו ספוטיפיי ואפל מיוזיק, ולא בפורמט תקליטור כמו שאר אלבומיו. אורטגה יצר את המיני-אלבום במהלך הסגר עקב מגפת הקורונה בישראל.
רשימת רצועות

| מס' | שם | משך |
| --- | --- | --- |
| 1. | עונת קור (בהשתתפות קבוקיז)   | 2:23 |
| 2. | דוואי דוואי (בהשתתפות Groove It Forward)   | 0:34 |
| 3. | כשהיום יגיע (רמיקס בהשתתפות קבוקיז לשיר "כשהיום יגיע" של קוקי לבנה)   | 2:29 |
| 4. | ג'וני בידוד (בהשתתפות Groove It Forward)   | 1:02 |
| 5. | 2020 (בהשתתפות גיא)   | 1:10 |
| 6. | עוצר לחשוב (בהשתתפות ישי סוויסה)   | 3:12 |
| 7. | סייפר ג'יגה ג'וס קאט  | 0:44 |
| 8. | סייפר תדר קאט (בהשתתפות אורי שוחט)   | 0:41 |
| 9. | בא מלמטה - אקוסטי  | 1:07 |
| משך כולל: | משך כולל: | 13:26 |
הערות שוליים

↑  אורטגה – ג'וני בידוד, דיסקוגס
| אורטגה |
| --- | --- |
אלבומי אולפן: סנדוויץ' פועלים • החיים על פי אורטגה • פרק ב' • זהב שחור • שפע מאורגן
מיקסטייפים: 04:47 • קראקספקטיבה • 04:48
מיני-אלבומים: פרק ג' – בונוסים • ג'וני בידוד
ערכים קשורים: פי.אר. טרופרז • פלד ואורטגה
ג'וני אקוסטה

ג'וני אקוסטה (בספרדית: Johnny Acosta Zamora; נולד ב-21 ביולי 1983) הוא כדורגלן קוסטה ריקאי המשמש כבלם בקבוצת מזרח בנגל ובנבחרת קוסטה ריקה.
קריירה

אקוסטה החל את הקריירה שלו בקבוצת סנטוס דה גואפילס בה שיחק מעונת 2004/5 ועד 2010. ב-2010 עבר לאלחואלנסה איתה זכה בשלוש אליפויות קוסטה ריקה. ב-2013 הוא הושאלה לחצי עונה לקבוצת דוראדוס דה סינלואה מהליגה המקסיקנית השנייה.
אקוסטה זומן לראשונה לנבחרת קוסטה ריקה במרץ 2011, בגיל 29. הוא השתתף עם נבחרת קוסטה ריקה בקופה אמריקה 2011 וזומן לסגל הנבחרת לקראת מונדיאל 2014.
תארים

ליגת העל הקוסטה ריקאית (3): 2011, 2012, 2014
ג'ודי אורבך

אין תמונה חופשית
ג'ודי אורבך היא חוקרת ישראלית בתחום הפסיכופתולוגיה ההתפתחותית. היא מכהנת כפרופסור מן המניין וראש התוכנית ללימודי פסיכולוגיה במכללה האקדמית אחווה, וכפרופסור אמריטוס באוניברסיטת בן-גוריון. רוב מחקריה עוסקים בהשפעות גנטיות והשפעות סביבתיות על התפתחות ההסתגלות, רמת מוטיבציה ופסיכופתולוגיה של הילד.
ביוגרפיה

אורבך נולדה בעיר דאלאס, במדינת טקסס, ארצות הברית. בשנת 1963 סיימה תואר ראשון בפסיכולוגיה, באוניברסיטת קליפורניה בברקלי. מיד לאחר מכן המשיכה ללימודי תואר שני בפסיכולוגיה באוניברסיטת באולינג-גרין באוהיו, אותם סיימה בשנת 1965. תזת המחקר שלה עסקה בקשר בין פנטזיה על תוקפנות לתוקפנות בפועל, ונעשתה בהנחייתו של פרופסור רוזנברג (B.G. Rosenberg). את התואר השלישי סיימה בשנת 1970, באוניברסיטת פרדו, לה פאייט, באינדיאנה. מחקר הדוקטורט שלה עסק בתחום התפתחות הילד, ונעשה בהנחייתו של פרופסור בלאק (K. Black).
לאחר סיום התואר השלישי, היא עלתה לישראל, והחלה לעבוד כפסיכולוגית התפתחותית בכירה במרכז להתפתחות הילד והמשפחה בירושלים. במקביל החלה לעסוק בפרויקטי מחקר בתחום ההתפתחות של תינוקות ופעוטות.
בשנת 1979 התקבלה לעבודה כחוקרת ומרצה מן המניין, במחלקה לפסיכולוגיה באוניברסיטה העברית בירושלים. במקביל לעבודתה באוניברסיטה, עבדה כחוקרת בכירה במכון פאלק, העוסק במחקרים בתחום בריאות הנפש, בארגון ג'וינט ישראל. במסגרות אלו עסקה במחקר רב בתחומים של השפעות גנטיות והשפעות סביבתיות על ההתפתחות והפסיכופתולוגיה של תינוקות וילדים בגיל הרך.
בשנת 1992, התקבלה כחברת סגל במחלקה למדעי ההתנהגות באוניברסיטת בן-גוריון בבאר שבע. באוניברסיטה היא עבדה כפרופסור מן המניין בסגל המחלקה וכמרצה בכירה; בנוסף כיהנה כראש התוכנית ללימודי תואר שני בפסיכולוגיה התפתחותית, וכיו"ר ועדת האתיקה במחקרים המערבים בני אדם. בתקופה זו, היא המשיכה לחקור אחר ההשפעות הגנטיות, הביולוגיות והסביבתיות על ההתפתחות, תפקודי הלמידה, והפסיכופתולוגיה של הילד. כיום, היא מכהנת כפרופסור אמריטוס במחלקה לפסיכולוגיה.
בשנת 2012, היא התקבלה לעבודתה כפרופסור מן המניין במכללה האקדמית אחווה, וכיום מכהנת כראש התוכנית ללימודי פסיכולוגיה.
מחקרים

עם השלמת לימודי הדוקטורט שלה, החלה אורבך לחקור אחר הגורמים המובילים לפסיכופתולוגיה בקרב תינוקות וילדים בגיל הרך.
מחקרים > פרסומים של מחקרים באוניברסיטה העברית

בזמן עבודתה באוניברסיטה העברית ובמכוני מחקר להתפחות הילד ובריאות הנפש בירושלים, היא חקרה אחר הגורמים השונים המשפיעים על התפתחות הילוד, מצבו הנפשי והמזג שלו.
בשנת 1981, כחלק מעבודתה במחקר במרכז התפתחות התינוק בירושלים, פרסמה אורבך מאמר מרכזי, בו חקרה התפתחות של תינוקות שנולדו להורים עם הפרעות נפשיות. במחקר זה התמקדה בתת-קבוצה של תינוקות שנולדו עם סכיזופרניה, אשר הציגו בשנה הראשונה לחייהם, תפקודים נמוכים באזורים המוטוריים והסנסו-מוטוריים במוח. במחקר נמצא כי התינוקות שנולדו עם סכיזופרניה, היו פגיעים במיוחד לעלבונות של אחרים, ובעלי משקל לידה נמוך.
ב-1988 היא ביצעה מחקר נוסף, בו חקרה ילודים להורים ביולוגיים מול הורים מאמצים, ממעמד סוציו-אקונומי שונה. ממצאי המחקר הראו כי קיימות השפעות גנטיות (מסוג של קשר ביולוגי לילוד), והשפעות סביבתיות (מסוג מצב סוציו-אקונומי, והתערבות מוקדמת) על מזג הילוד.
בשנת 1992, אחד המחקרים שביצעה , בדק השפעות של לקיחת תרופות אנטי-פסיכוטיות בשליש האחרון של ההיריון, על התפתחותם של ילודים. במחקר נמצא כי הילודים לאמהות עם הפרעה פסיכיאטרית, אשר השתמשו בתרופות אלו בשליש האחרון של ההיריון, הראו התפתחות מוטורית נמוכה יותר וסימפטומים של חרדה.
בנוסף, בשנה זו, היא פרסמה יחד עם זאב צ'ארלס גרינבאום את ספרה הראשון והיחיד, "Longitudinal Studies of Children at Psychological Risk: Cross-National Perspectives". בספר זה סקרו החוקרים מחקרי אורך רבים שביצעו על הגורמים המשפיעים על התפתחותם של ילודים, מהיבטים פסיכולוגיים ופסיכופתולוגיים.
מחקרים > פרסומים של מחקרים באוניברסיטת בן-גוריון

בזמן עבודתה באוניברסיטת בן-גוריון היא המשיכה לחקור אחר הגורמים השונים המובילים לפסיכופתולוגיה התפתחותית, והתעניינה במיוחד בגורמים גנטיים וביולוגיים. כמו כן, בשנים אלו, החלה להתעניין בהתפתחות של ילדים עם הפרעות קשב וריכוז.
בשנת 2001, היא ביצעה מחקרשבחן את הקשר בין השפעות גנטיות על נוירוטרנסמיטרים מסוג דופמין וסרוטונין במוח, לבין מזג של ילודים.
ב-2004 הציגה אורבך במחקר, כי הופעת סימפטומים של קשיי קשב וריכוז אצל האב, מהווה את אחד הגורמים הגנטיים המשמעותיים להתפתחות קשיי קשב וריכוז בקרב ילדים.
בשנת 2006, היא פרסמה מאמר נוסף, שעסק בהשערת מחקר אודות המנגנון העצבי הלקוי בהפרעות קשב וריכוז. למאמר היו השלכות רבות בתחום התאוריה והמחקר בנושא, ובתחום הטיפול בהפרעות קשב וריכוז.
מחקרים > מחקרים במכללת אחווה

בשנים האחרונות, כחלק מהסגל המחקרי של מכללת אחווה, ובשיתוף עם חוקרים מאוניברסיטת בן-גוריון, עוסקת אורבך בעיקר במחקר של שני נושאים עיקריים:
מחקר אורך על ההתפתחות של בנים עם סיכון תורשתי להפרעת קשב.
מחקר אורך על התפקידים של בקרת הורים הממוקדת בהישגים והמזג של הילד בניבוי של מיומנות, מוטיבציה והסתגלות של פעוטות.
הערות שוליים

↑  מכון פאלק
↑  Joseph Marcus, MD; Judith Auerbach, PhD; Leland Wilkinson, PhD; Charles M. Burack, Infants at risk for schizophrenia: the Jerusalem Infant Development Study, Archives of General Psychiatry
↑  Greenbaum, C. W., Auerbach, J. G., & Guttman, R., Fathers' and mothers' perceptions of temperament in Israeli neonates: effects of adoption and social class, The Israel journal of psychiatry and related sciences
↑  Auerbach, J. G., Hans, S. L., Marcus, J., & Maeir, S., aternal psychotropic medication and neonatal behavior, Neurotoxicology and teratology
↑  Auerbach, J. G., Faroy, M., Ebstein, R., Kahana, M., & Levine, J, The association of the dopamine D4 receptor gene (DRD4) and the serotonin transporter promoter gene (5-HTTLPR) with temperament in 12-month-old infants., Journal of Child Psychology and Psychiatry
↑  Auerbach, J. G., Atzaba-Poria, N., Berger, A., & Landau, R., Emerging developmental pathways to ADHD: Possible path markers in early infancy, Neural plasticity
↑  ussell, V. A., Oades, R. D., Tannock, R., Killeen, P. R., Auerbach, J. G., Johansen, E. B., & Sagvolden, T., Response variability in attention-deficit/hyperactivity disorder: a neuronal and glial energetics hypothesis, Behavioral and Brain Functions
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ודי אורבך".
בריקולאז'

בריקולאז' (מצרפתית Bricolage; עבודות בית או "הטלאה") הוא מונח המאגד במקור את כל סוגי העיסוקים הלא מקצועיים המתבצעים באופן מאולתר וחובבני, והקשורים ליצירה, שיפור, תיקון ותחזוקה של דברים חומריים. המונח שאול מהפועל הצרפתי "Bricoler" (בריקולה) - לנסות לתקן.
במונח נעשה שימוש מושאל לתיאור של טכניקה פוסטמודרניסטית למחזר באופן יצירתי דברים 'מן הגורן ומן היקב', משאריות ומעודפים. טכניקה זו יכולה לבוא לידי ביטוי במגוון תחומים, כגון אמנות חזותית, עיצוב תעשייתי, מוזיקה, ארכיטקטורה, פילוסופיה, ואף בבלשנות. לפי חוקר התרבות והתקשורת דוד גורביץ, הבריקולר הוא "מהנדס חובב, המתקין יצירה שמורכבת מאובייקטים קודמים שזהותם לא טושטשה. המוצג החדש אינו חותר להומוגניות כי אם להבלטת הזיכרון של חומריו הראשוניים".
ניתן לראות דוגמאות לבריקולאז' בשימוש שנעשה בפאנק בסיכות ביטחון בתור עגילים או בשימוש בצלבי קרס לשם פרובוקציה, ללא כוונת הזדהות עם הנאציזם.[דרוש מקור] גם שרשראות הזהב הכבדות שנושאים עליהם כוכבי היפ הופ כסימן למעמד חברתי מסוים הוא סוג של בריקולאז'.[דרוש מקור]
הראשון שטבע את המונח בתחום מדעי החברה היה האנתרופולוג קלוד לוי-שטראוס, שהציג בשנת 1962 את הקונספט שלו על "החשיבה הפראית" ("לקחת ולחבר יחד מכל הבא ליד"). עבורו בריקולאז' הוא ריאקציה של "האדם הפרימיטיבי" לחשיבה המערבית סביבו, שמאפשרת לו להסביר את העולם לעצמו ולהשתלב בו.
גם בבלשנות נכנס המונח לשימוש, בין היתר במשמעות של שפת נוער שסימן ההיכר שלה הוא "התעסקות שובבה עם סגנונות דיבור שונים".
בתרבות הפופולרית

בסדרת הטלוויזיה "מקגייוור", הגיבור הוא "בריקולר" המאלתר בכל פרק פתרון לבעיות בעזרת מה שזמין לו.
בסדרת הטלוויזיה "צוות לעניין", הצוות לעיתים קרובות נאלץ להרכיב דבר מה מהחפצים שברשותו.
ראו גם

קולאז'
עשה זאת בעצמך
סינקרטיזם
הערות שוליים

↑  דוד גורביץ', פוסטמודרניזם: תרבות וספרות בסוף המאה ה-20, סדרת "מה? דע!", הוצאת כנרת 1997
↑  קלוד לוי-שטראוס, החשיבה הפראית, מרחביה, תשל"ג
↑  Jugendsprache: Fiktion Und Wirklichkeit by Peter Schlobinski, Irmgard Ludewigt and Gaby Kohl (1993, Book, Illustrated)
| --- | --- |
בקרת זהויות :  NLI: 987007557796805171  BNE: XX536392  BnF: cb13318449p (data)  LCCN: sh85038682
בורג' אל-ערב

ערך זה עוסק במלון פאר בדובאי, מהבניינים הגבוהים בעולם. אם התכוונתם לעיר במצרים, מערבית לאלכסנדריה, ראו .
| --- | --- |

בורג' אל-ערב
 מיקום:  דובאי, איחוד האמירויות הערביותאיחוד האמירויות הערביות
 דירוג:  
 סוג המלון:  מלון יוקרה
 גובה:  321 מטר
 חדרים:  202 יחידות דו-מפלסיות
 קומות:  56
 מעליות:  18
 בעלות:  ג'ומיירה 
 בניית המלון
 תאריך פתיחה:  1 בדצמבר 1999
 אדריכל:  חברת אטקינס
 קואורדינטות:  25°08′29″N 55°11′07″E﻿ / ﻿25.141388888889°N 55.185277777778°E﻿ / 25.141388888889; 55.185277777778
 האתר הרשמי (באנגלית)
  (למפת דובאי מוגדלת) בורג' אל-ערב(למפת דובאי רגילה) בורג' אל-ערב
 
בורג' אל-ערב (בערבית: برج العرب, תעתיק: בֻרְג' אלעַרַב, פירוש: "מגדל הערבים") הוא מלון פאר בדובאי, איחוד האמירויות הערביות. הוא בין בתי המלון הגבוהים בעולם ומתנשא לגובה של 321 מטרים. הוא ניצב על אי מלאכותי בים במרחק של 280 מטר מהחוף במפרץ הפרסי, מחובר ליבשה רק דרך גשר מעבר פרטי. כשנחנך ב-1999 הוא היה המלון הגבוה בעולם עד 2009.
עבודות בניית הבניין החלו בשנת 1994, ודלתות המלון נפתחו לאורחים ב-1 בדצמבר 1999. עלות הבנייה של המלון הייתה כמיליארד דולר. הוא נבנה בצורת מפרש של דאו, מין כלי שיט ערבי. קרוב לקצה הבניין ישנו מנחת מסוקים ובצדו השני של הבניין, ממש מעל הים, ישנה מסעדה שנקראת "אל-מונתהא" (בערבית: "הגבוה ביותר", "המרבי"), הנתמכת על ידי קורה.
אדריכלות

המבנה האדריכלי בבורג' אל-ערב כולל גם את חלל האטריום הגבוה בעולם (180 מטר), שהוא לבדו יכול להכיל בקרבו את מרכז הסחר העולמי של דובאי, שהיה הבניין הגבוה בדובאי משנות ה-70 של המאה ה-20 המאוחרות ועד שנות ה-80 המאוחרות. הקיר החיצוני של האטריום צופה לים, ועשוי כולו אריג של טפלון ופיברגלס.
עיצוב הפנים עוצב על ידי המעצבת קאון-צ'ו. המלון עוצב בסגנון ערבי מלכותי הכולל קשתות, וילונות כבדים, זהב ונברשות קריסטל.
בניית הבניין הונצחה על ידי סרט של ערוץ נשיונל ג'יאוגרפיק.
חדרים

במלון אין חדרים רגילים כלל; תחת זאת הוא מחולק ל-202 יחידות דו-מפלסיות. היחידה הקטנה ביותר שניתן לשכור במלון מכסה שטח של 169 מטר רבוע, והגדולה ביותר מכסה שטח של 780 מטר רבוע. זהו אחד מהמלונות היקרים ביותר בעולם. עלות השהייה בו מתחילה בכ-1,000 דולר ללילה ומגיעה עד יותר מ-15,000 דולר ללילה; הסוויטה המלכותית היא היקרה ביותר, כ-28,000 דולר ללילה.
טריוויה

לפי אתר האינטרנט של המלון, הבורג' אל-ערב הוא "מלון 5 כוכבים דה-לוקס".
מסעדת "אל-מונתהא" ממוקמת 200 מטרים מעל המפרץ הפרסי ומציעה תצפית על דובאי. מגיעים אליה דרך מעלית פנורמית.
אל מסעדה אחרת במלון, "אל-מחארה" ("הצדפה" בערבית), מגיעים דרך סימולציה של צוללת שעוברת דרך אקווריום שממולא בכ-35,000 מטר מעוקב של מי ים. עוביו של המיכל, העשוי מפלקסיגלס כדי לחקות את אפקט ההגדלה, כ-18 סנטימטרים. המסעדה דורגה גם בין 10 הטובות בעולם על ידי מגזין ה-Conde Nast Traveler‏.
התאורה החיצונית של הבניין משתנה מלבן ועד לרבגוני כל שלושים שניות. מדי פעם יש מופע אורות, שבו הצבעים מתחלפים במהירות גבוהה. במהלך עונת האבל על השיח' מוחמד בן ראשד אאל מכתום, האורות וקישוטי המים מכובים.
ארכיטקטורת והנדסת הבניין מתבססים על שיטה רב-תחומית בריטית. המלון נבנה על ידי חברת בנייה דרום-אפריקאית. בניית האי המלאכותי נמשכה שלוש שנים, וקצת פחות משלוש שנים נדרשו עבור הקמת הבניין עצמו.
הוא המבנה הגבוה ביותר בעולם עם חזית מעוגלת.
במרץ 2004, זכה המלון לפרסום רב כאשר שחקן הגולף המקצועי טייגר וודס חבט בכמה כדורים ממנחת המסוקים של המלון אל המפרץ הפרסי.
בפברואר 2005, שחקני הטניס המקצועיים רוג'ר פדרר ואנדרה אגאסי שיחקו משחק ידידות על מנחת המסוקים של המלון, שכוסה באופן חד-פעמי בדשא למשחקי טניס, בגובה של 211 מטר. למנחת המסוקים לא היו גבולות או גדרות בקצוות.
ראו גם

בורג' דובאי
הערות שוליים

↑  Official World's 100 Tallest High-rise Buildings, באתר Emporio
↑  מלון מיליון הדולר, באתר נענע 10
| --- | --- |
בקרת זהויות :  NLI: 987007574743605171  LCCN: no2005106892  VIAF: 388144782714151116218   WorldCat (עם VIAF): 388144782714151116218
ג'ון ג'ורג' סוורבי

| --- | --- |

 לידה:  4 ביולי 1849 
 פטירה:  14 בדצמבר 1914 (בגיל 65) 
 צאצאים:  Githa Sowerby, Millicent Sowerby 
 
ג'ון ג'ורג' סוורבי (באנגלית:John George Sowerby ‏; 1849 – 1914) היה צייר ומאייר אנגלי מגייטסהד, ומנהל חברת אליסון-עבודות זכוכית, מפעל משפחתי שבמהלך שנות השמונים היה המפיק הגדול ביותר של זכוכית בכבישה בעולם.
הוא היה נכדו של חוקר הטבע ג'יימס סוורבי, ציוריו הוצגו באקדמיה המלכותית לאמנויות, ואיורי ספרי הילדים שיצר היו פופולרים.